NORAKSTS

|  |  |
| --- | --- |
| 23.07.2020. | Nr.13/4 |

###### SADZĪVES ATKRITUMU APSAIMNIEKOŠANAS MAKSAS NOTEIKŠANA JELGAVAS PILSĒTĀ

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, A.Rublis), **PRET – 1** (L.Zīverts**)**, **ATTURAS** – nav,

Saskaņā ar likuma “Par pašvaldībām” 21.panta pirmās daļas 14.punkta “e” apakšpunktu, Atkritumu apsaimniekošanas likuma 39.panta pirmo daļu, Dabas resursu nodokļa likuma 4.panta pirmās daļas 3.punktu un 3.pielikumu, 2018.gada 21.augusta Ministru kabineta noteikumiem Nr.587 “Sadzīves atkritumu masas un tilpuma attiecības mērījumu veikšanas kārtība un nosacījumi”, pamatojoties uz Jelgavas pilsētas domes 23.07.2020. lēmumu Nr.13/3 “Grozījums Jelgavas domes 2006.gada 24.augusta lēmumā Nr.13/19 “Par sadzīves atkritumu normatīvā daudzuma apstiprināšana””, Jelgavas pilsētas pašvaldības 2015.gada 12.novembra saistošo noteikumu Nr.15-18 “Sadzīves atkritumu apsaimniekošana Jelgavas pilsētas administratīvajā teritorijā” 20. un 21.punktu, 2004.gada 1.novembra līgumu Nr.04-823 “Par atkritumu apsaimniekošanu Jelgavas pilsētā”, kas noslēgts starp SIA “Jelgavas komunālie pakalpojumi” un Jelgavas pilsētas domi, Sabiedrisko pakalpojumu regulēšanas komisijas 2019.gada 17.janvāra lēmumu Nr.9 “Par sabiedrības ar ierobežotu atbildību “Jelgavas komunālie pakalpojumi” sadzīves atkritumu apglabāšanas pakalpojumu tarifiem”, SIA “Jelgavas komunālie pakalpojumi” 2020.gada 16.jūnija vēstuli Nr.01-09.2/56 “Par atkritumu normatīvā daudzuma un to apsaimniekošanas maksas noteikšanu”,

**JELGAVAS PILSĒTAS DOME NOLEMJ:**

1. No 2020.gada 1.augusta noteikt:
	1. Maksu par sadzīves atkritumu apsaimniekošanu – 19,17 *euro*/m3 bez PVN,
	23,19 *euro*/m3 ar PVN 21%;
	2. Mēneša maksu par sadzīves atkritumu apsaimniekošanu vienam daudzdzīvokļu mājas iedzīvotājam (sadzīves atkritumu normatīvais daudzums 1,9 m3 gadā) –
	3,03 *euro* bez PVN, 3,67 *euro* ar PVN 21%.
2. SIA “Jelgavas komunālie pakalpojumi” brīdināt personas, ar kurām noslēgts līgums par sadzīves atkritumu izvešanu, par sadzīves atkritumu normatīvā daudzuma grozījumiem saskaņā ar noslēgtā līguma nosacījumiem.
3. No 2020.gada 1.augusta atzīt par spēku zaudējušu Jelgavas pilsētas domes 2019.gada 28.februāra lēmumu Nr.2/18 “Sadzīves atkritumu apsaimniekošanas maksas noteikšana Jelgavas pilsētā”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 23.jūlijā